 Gẹgẹ bí àtẹjáde tí kọmísọnà ọlọpàá ìpínlẹ Anambra Monday Bala Kuryas fọwọsí, ó fi ìdí rẹ múlẹ pé, ọlọpàá mẹta tí wọn jọ fìjà pẹẹta lásìkò náà padà jẹ ọlọrun nípe, tí wọn sì tí gbé òkú wọn sí ilé ìkókù sí nílé ìwòsàn Àwọn iròyin tì ẹ leè ní ìfẹ síí: Bákan náà ni àtẹjáde fi yéní pé, ọwọ sìnkún ọlọpàá tí tẹ ẹnikan to níṣe pẹlú ìṣẹlẹ náà, sùgbọn wọn jí ẹnikan ti wọn pè ni onímọ-ẹrọ Emeka Ezenwanne tó jẹ kọmísọnà ètò ìpèsè amáyédẹrùn gbé lásìkò ìṣẹlẹ náà. Ó ṣeéṣe kí ìṣẹlẹ náà níṣe pẹlú ọrọ òṣèlú Soludo tó jẹ ọkan lára àwọn tó n pète láti díje du ìpo gómìnà nípìnlẹ Anambra, àwọn ẹgbẹ kan sì ti ni ó ṣeeṣe kí àwọn olóṣélú máa gbìyànjú láti mú kúrò lọnà. Àjọ INEC tí ṣàgbékalẹ pé ọjọ kẹfà oṣù kọkànlá ọdún, 2021 ní ètò ìdìbò ìpínlẹ Anambra yóò wáyé. Ǹkan tó ṣẹlẹ sí Soludo ni ọwọ òṣèlú nínú ni, ìpinu wọn si ni láti da omí tútù sí lọkan àti àwọn alátìlẹyìn rẹ sáájú àsìkò ìdìbò, èyí jẹ ọrọ tí Chinedu Nwoye Glamour tó jẹ alága àwọn alátilẹyin fdún Soludo sọ fún BBC Glamour ni ìṣẹlẹ náà tó wáye láàrín ààgo mẹrin sí aagọ márùn-ún ìrọlẹ lẹyin ti Soludo ti pari ìfikùlùkù tó bá lọ sí ìlú Isuofia ní ìjọba ìbílẹ Aguata nípìnlẹ náà. Àwọn ẹsọ àbò tó n gbìyànjú láti takò wọn ni wọn kú tí wọn sì tún jí ẹni kan gbé. Àwọn ọlọpàá ń mójú tó ọrọ náà à sì ni ìgbàgbọ pé wọn yóò mọ àwọn tó ṣe iṣẹ ibi náà. Kò tíi sí ẹnikẹni tó jáde wá láti sọ pé, àwọn làwọn wà nídìí ọrọ náà, sùgban èyí tún sẹlẹ láàrin àsìkò tí àwọn agbébọn ń pa ọlọpàá ní ẹkùn ìhà gúúsù-ìlà-oorùn. Láìpẹ yìí ni ọlọpàá fojú àwọn ọdaràn mẹrìndínlógún hàn lẹyìn tí wan mú wọn ni oníruuru ibi ìṣẹlẹ ni ẹkùn náà tí wọn sì fi ẹsùn kàn wọn pé wọn wọn da ojú ìjà kọ àwọn àga ọlọpàá tí wọn sì pa ọps ọlọpaàá pẹlú. Tani Chukwuma Soludo? Ọjọgbọn Charles Chukuwuma Soludo jẹ gómìnà Bánkì àpapọ Nàìjíríà tẹlẹ rí. Ó jẹ akẹkọọ gbọye ìmọ ètò ọrọ ajé ni fásítì Nàìjíríà Nsukka. Ó ti ṣiṣẹ pẹlú bánkì àgbáyé rí ni ọdún 1993 Sáájú ni Soludo ti kọkọ ṣiṣẹ pẹlú ìjọba Obasanjo gẹgẹ bi olùbádámọràn lórí ètò ọrọ ajé àti alákòso nípa ètò ìlú. Ní ọdún 2019 ààrẹ Muhammadu Buhbari yan Soludo gẹgẹ bi ọkan nínú ọmọ ẹgbẹ ìgbìmọ olùbádámọràn EAC lórí ètò ọrọ ajé Nàìjíríà Ní ọdún 2009, ó jáde dupò gómìnà ní ìpínlẹ Anambra lábẹ ẹgbẹ òṣèlú Peoples Democratic Party, tí Peter Obi ti All Progressive Grand Alliance APGA Ìròyìn sọ pé ó tún ti kéde pé òun yóò dupò gómìnà lábẹ ẹgbk òṣèlú APGA lọdún yìí. Gómínà Bánkì àpapọ Nàìjíríà CBN tẹlẹ rí ọjọgbọn Charles Soludo tó n pinu láti dupò gómìnà ìpínlẹ Anambra tí yóò wáye nínú oṣù kọkànlá ọdún yìí, ní àwọn agbébọn gbìyànjú láti kọlù lọjọrú. : Charles Soludo: Àwọn agbébọn kójú ìjà sí gómìnà Bánkì àpapọ tẹlẹrí, wọn pa ẹṣọ rẹ mẹta 